Tavoitteet 7. luokka

ohjata oppilasta havaitsemaan uskonnon ja kulttuurin vuorovaikutus sekä tunnistamaan uskontoon liittyvä monimuotoisuus

ohjata oppilasta perehtymään uskontoihin ja katsomuksiin eri puolilla maailmaa sekä uskonnottomuuteen

ohjata oppilasta tuntemaan eri uskontojen ja katsomusten tapoja ja symboleita sekä tunnistamaan uskonnollisia aiheita mediassa, maailmanpolitiikassa, taiteessa ja populaarikulttuurissa

auttaa oppilasta pohtimaan uskontojen ja katsomusten maailmanlaajuista merkitystä ihmisten valintojen perusteina ja ohjaajina

rohkaista oppilaita kohtaamaan erilaisia ihmisiä nyt ja tulevaisuudessa (ei vaikuta arvosanan muodostamiseen)

**UO Sisällöt**

*S2 Uskontojen maailma*  
(Myös S1 Suhde omaan uskontoon: Erilaisiin maailmankatsomuksiin perehdytään oman uskonnon näkökulmasta; ja S3 Hyvä elämä: Uskontojen historiaan ja katsomuksiin perehdyttäessä tutustutaan eettisiin kysymyksiin ja ihmisoikeuskysymyksiin historiassa ja nykypäivänä.)

-Tutustutaan suuriin maailmanuskontoihin, suomalaiseen muinaisuskoon, luonnonuskontoihin, uususkonnollisiin liikkeisiin, kristillispohjaisiin liikkeisiin ja uskonnottomuuteen elämänkatsomuksena.  
-Tarkastellaan eri uskontojen syntyä, historiaa ja levinneisyyttä erityisesti huomioiden historialliset yhtymäkohdat ortodoksisuuteen.  
-Tarkastellaan eri uskontojen vuorovaikutusta kulttuurin kanssa ja uskonnollisia perinteitä; huomioidaan erityisesti erot ja yhtäläisyydet ortodoksisuuteen (paasto- ja ruokaperinteet, rukousperinne ja-tavat, luostarilaitos, pyhiinvaellusperinne, uskonnollinen taide ja arkkitehtuuri, suhde pyhään kirjallisuuteen, uskontunnustus, meditatiivinen, hesykastinen ja askeettinen perinne, siirtymäriitit, sukupuoliroolit ja pukeutumissäännöt). Tarkastellaan perinteiden yhteisiä juuria.  
-Tarkastellaan ortodoksisen kirkon asemaa vähemmistökirkkona alueilla, joissa enemmistönä vaikuttaa ei-kristillinen uskonnollisuus tai ateismi. Huomioidaan ortodoksisuuden muuttunut asema ja rooli sekulaarissa yhteiskunnassa.